Google Workspace

Google Workspace (נקרא בעבר בשמות: Google Apps for Work, G Suite, Google Apps for Business) היא חבילה של כלים ותוכנות לפרודוקטיביות ותוכנות לשיתוף פעולה באמצעות מחשוב ענן שמוצעת על ידי חברת Google לאחר הרשמה כמנוי. החבילה כוללת את יישומי הרשת הפופולריים של Google לרבות Gmail, מנוע החיפוש Google,‏ Hangouts, יומן Google, ו-Docs. בעוד שמוצרים אלה מוצעים ללקוחות ללא תשלום, G Suite מוסיפה תכונות ספציפיות לעסק כגון כתובות דואר אלקטרוני מותאמות אישית בדומיין שלך (@yourcompany.com), נפח אחסון של 30GB לפחות עבור מסמכים ודואר אלקטרוני וכן תמיכה בדואר אלקטרוני ובטלפון 24 שעות ביממה, 7 ימים בשבוע. בתור פתרון מחשוב ענן, היא מציעה גישה אחרת לעומת תוכנות פרודוקטיביות עבור משרד שמוכנות לשימוש מיידי על ידי אחסון פרטי הלקוח ברשת המאובטחת של מרכזי הנתונים, של Google, לעומת אחסון בשרתים הרגילים הנמצאים בארגונים. לפי Google, נכון לינואר 2017, למעלה מ-3 מיליון עסקים משתמשים ב-G Suite, כולל 60 אחוז מהחברות הרשומות ב-Fortune 500. בנוסף, ל-G Suite for Education יש מעל ל-70 מיליון משתמשים ברחבי העולם. 10 בפברואר 2006 - Google השיקה את הבדיקה 'Gmail עבור הדומיין שלך' ב- San Jose City College (המכללה העירונית של סן חוסה), לאירוח חשבונות Gmail בעלי כתובות הדומיין של SJCC וכלי ניהול לניהול חשבון. 28 באוגוסט 2006 - Google השיקה את Google Apps for your Domain, חבילת יישומים עבור ארגונים. החבילה הוצעה ללא תשלום כמוצר בטא, וכללה את Gmail, Google Talk, יומן Google, ו-Google Page Creator שהוחלף על ידי Sites. Dave Girouard, בזמנו סגן נשיא ומנכ"ל חטיבת Enterprise של Google, הדגיש את היתרונות ללקוחות עסקיים: "ארגונים יכולים לאפשר ל-Google להיות המומחית בתחום של אספקת דואר אלקטרוני, העברת הודעות באיכות גבוהה ושירותים מבוססי-אינטרנט אחרים תוך שהיא מתמקדת בצורכי המשתמשים ובצורכי העסק היומיומיים." אוקטובר 10, 2006 - הוכרז על השקת מהדורה לבתי הספר, הידועה בשם Google Apps for Education 22 בפברואר 2007 - Google הכריזה על המהדורה המתקדמת של Google Apps, שהציעה נפח אחסון גדול יותר (10GB לחשבון) לעומת המהדורה המתקדמת של Google Apps, ממשקי API לשילוב עסקי, והסכם רמת שירות המבטיח 99.9% זמן פעולה. עלות המהדורה החדשה עמדה על $50 לחשבון משתמש לשנה. על-פי הנתונים של Google, בין המקדימים להטמיע את המהדורה המתקדמת של Google Apps נמנו פרוקטר אנד גמבל, קבוצת רופאי ילדים San Francisco Bay Pediatrics, ו-Salesforce.com. 25 ביוני 2007 - Google הוסיפה ל-Google Apps כמה תכונות, לרבות העברת דואר אלקטרוני, המאפשרת ללקוחות להעביר נתוני דואר אלקטרוני קיימים משרת IMAP. על-פי מאמר שהתפרסם ב-ZDNet, Google Apps הציעה כעת כלי למעבר מה שרת Exchange ו-Lotus Notes הפופולריים, ובכך מיצב את Google כחלופה למיקרוסופט ול-IBM. 3 באוקטובר 2007 - חודש לאחר הרכישה של Postini, Google הכריזה על כך שאפשרויות האבטחה והתאימות של חברת הסטארט אפ נוספו למהדורה המתקדמת של Google Apps. הלקוחות קיבלו כעת את האפשרות להגדיר בצורה טובה יותר את סינון הספאם והנגיף, ליישם מדיניות שמירה, לשחזר את ההודעות שנמחקו ולהעניק למנהלי מערכת גישה לכל חשבונות הדואר האלקטרוני. 26 בפברואר 2008 - Google הציגה את Google Sites, כלי פשוט וחדש של Google Apps ליצירת רשתות אינטראנט ואתרי אינטרנט עבור צוותים. 9 ביוני 2010 - Google השיקה את Google Apps Sync עבור מיקרוסופט אאוטלוק, יישום plugin המאפשר ללקוחות לסנכרן את פרטי הדואר האלקטרוני, לוח השנה, ואנשי הקשר שלהם בין אאוטלוק ל-Google Apps. 7 ביולי 2010 - Google הכריזה על כך שהשירותים הכלולים ב-Google Apps—Gmail, יומן Google, Docs, ו-Google Talk אינם בגרסת בטא. 9 במרץ 2010 - Google פתחה את Google Apps Marketplace, חנות מקוונת ליישומים עסקיים של צד שלישי בשילוב עם Google Apps כדי לאפשר למשתמשים ולתוכנות לנהל עסקים בענן. בין הספקים שהשתתפו ניתן לראות את אינטואיט, Appirio, ו-Atlassian. 26 ביולי 2010 - Google הציגה את Google Apps for Government, מהדורה של Google Apps שתוכננה לענות על הצרכים הייחודיים של המגזר הציבורי בתחומי האבטחה והמדיניות. בנוסף, הוכרז על כך ש-Google Apps הפכה לחבילה הראשונה של יישומי הענן שקיבלה אישור והסמכה במסגרת החוק הפדרלי לניהול אבטחת מידע (FISMA). 26 באפריל 2011 - כחמש שנים לאחר השקת Google Apps, הכריזה Google על כך שארגונים המונים למעלה מ-10 משתמשים לא יוכלו יותר לקבל את המהדורה החינמית של Google Apps. הארגונים יצטרכו להירשם לקבלת הגרסה בתשלום, המוכרת כעת בשם Google Apps for Business. כמו כן הוצגה תוכנית גמישה, שמקנה ללקוחות את האפשרות לשלם $5 למשתמש בחודש ללא התחייבות חוזית. 28 במרץ 2012 - Google השיקה את כספת, שירות אופציונלי של גילוי אלקטרוני ואחסון בארכיון עבור הלקוחות של Google Apps for Business customers. 24 באפריל 2012 - Google הציגה את Drive, פלטפורמה לאחסון ושיתוף קבצים. כל משתמש של Google Apps for Business קיבל 5GB של נפח אחסון ב-Drive, עם האפשרות לרכוש נפח נוסף. המתעניינים בתחום ציינו ש-Google נכנסה כעת לשוק האחסון בענן ומתחרה בשחקנים כגון Dropbox ו-Box. 6 בדצמבר 2012 - Google הכריזה על כך שהגרסה החינמית של Google Apps לא תהיה זמינה יותר עבור לקוחות חדשים. 13 במאי 2013 - Google הגדילה את מכסת האחסון ב-Drive עבור הלקוחות של Google Apps. Google שילבה בין 25GB ב-Gmail ו-5GB ב-Drive, ובכך הגדילה את הנפח הכולל ל-30GB למשתמש כדי שניתן יהיה להשתמש בו בכל המוצרים של Apps לרבות Gmail ב-Drive. 10 במרץ 2014 - Google השיקה את תוכנית ההפניה של Google Apps, המציעה למשתתפיה בונוס הפניה בסך $15 על כל משתמש חדש של Google Apps שהם מפנים. 25 ביוני 2014 - Google הציגה את Drive, הצעה חדשה במסגרת Google Apps הכוללת שטח ללא הגבלה לאחסון קבצים, דיווח מתקדם על ביקורת, פקדי אבטחה חדשים בעלות של $10 למשתמש לחודש. 2 בספטמבר 2014 - Google Enterprise, מחלקת המוצרים העסקיים של החברה, קיבלה את השם הרשמי Google for Work. “המטרה מעולם לא הייתה ליצור 'עסק ארגוני מסורתי' —רצינו ליצור שיטת עבודה חדשה,” הסביר Eric Schmidt, יושב ראש בכיר ב-Google. “הגיע הזמן להתאים את השם לשאיפות שלנו.” כדי לשקף את השינוי הגדול, שמה של Google Apps for Business שונה ל-Google Apps for Work. 14 בנובמבר 2014 - במהדורה החינמית של Google Apps אין תמיכה בדומיינים משניים. המהדורה החינמית של Google Apps תומכת בכינויים של דומיינים בלבד. 29 בספטמבר 2016 - השם של החבילה שונה ל-G Suite. מגוון המוצרים והשירותים של G Suite כולל את Gmail, יומן Google, Drive, Hangouts, Docs, Sheets, Slides, Forms, Sites, Google+, וכספת. פרט לכספת, כל המוצרים כלולים בתוכנית הבסיסית, העולה $5 למשתמש לחודש או $50 למשתמש לשנה. חבילת הפרימיום, G Suite Business, כוללת את הכספת בנוסף לאחסון ללא הגבלה, והיא זמינה בעלות של $12 למשתמש לחודש. שירות Gmail, שהושק לראשונה כמהדורה מוגבלת ב-1 באפריל 2004, הפך לשירות הדואר האלקטרוני המבוסס רשת הפופולרי ביותר בעולם. השירות החל להיות זמין ללקוחות החל מ-2007. נכון לשנת 2023 לשירות יש למעלה מ 1.8 מיליארד משתמשים רשומים. הגרסה החינמית של Gmail המיועדת ללקוחות פרטיים נתמכת על ידי מודעות טקסט המתייחסות לתוכן של הודעות הדואר האלקטרוני של האנשים. התכונות הפופולריות כוללות נפח אחסון של 15GB, שיחות שמפוצלות לשרשור, יכולות חיפוש חזקות וממשק דמוי יישום. אף שהשירות דומה לגרסה החינמית, Gmail במסגרת G Suite מוסיף כמה תכונות שנועדו למשתמשים עסקיים. התכונות כוללות: דואר אלקטרוני מותאם אישית הכולל את שם הדומיין של הלקוח (@yourcompany.com) זמן פעילות מובטח בשיעור של 99.9% עם זמן השבתה מתוכנן בשיעור של 0% לצורך תחזוקה נפח אחסון של 30GB או ללא הגבלה משותף עם Drive, בהתאם לתוכנית ללא פרסום שירות לקוחות 24 שעות ביממה, 7 ימים בשבוע Google Apps Sync עבור מיקרוסופט אאוטלוק שירות הסנכרון ואחסון הקבצים של Google הושק ב-24 באפריל 2012, לפחות שש שנים לאחר שהשמועות הראשונות על המוצר החלו להתפשט. הכרזתה הרשמית של Google תיארה את Drive כ"מקום שבו ניתן ליצור, לשתף, לעבוד בשיתוף פעולה ולשמור את כל הפריטים שלכם". בעזרת Drive, משתמשים יכולים להעלות לענן קבצים מכל סוג, לשתף אותם עם אחרים, ולגשת אליהם מכל מחשב, מחשב לוח, או טלפון חכם. משתמשים יכולים לסנכרן קבצים בין המחשב שלהם לענן בעזרת יישום לשולחן העבודה עבור Mac ומחשב אישי. יישום זה יוצר תיקייה מיוחדת במחשב שלהם וכל השינויים שנעשו בקבצים מסתנכרנים ב-Drive, ברשת ובין התקנים. הגרסה של Drive, המיועדת ללקוחות פרטיים, כוללת נפח אחסון של 15GB שמחולק בין Gmail, Drive ו-Google+ Photos. כחלק מ-Drive ,G Suite כולל תכונות נוספות שמיועדות לשימוש עסקי. התכונות כוללות: נפח אחסון של 30GB או ללא הגבלה משותף עם Gmail, בהתאם לתוכנית שירות לקוחות 24 שעות ביממה, 7 ימים בשבוע פקדים לשיתוף המאפשרים לשמור על פרטיות הקבצים עד שהלקוחות יחליטו לשתף אותם דיווח וביקורת מתקדמים G suite כוללת כלי עריכה מקוונים ליצירת מסמכי טקסט תבנית קובץ מסמך, גיליונות אלקטרוניים, מצגות וסקרים. ערכת הכלים הושקה לראשונה ב-11 באוקטובר 2006, כ-Google Docs & Spreadsheets. Docs, Sheets, Slides, ו-Forms פועלים בכל דפדפן או בכל התקן נייד המותאם לשימוש באינטרנט. ניתן לשתף ולערוך באופן משותף מסמכים, גיליונות אלקטרוניים, מצגות וסקרים, וכן להעיר עליהם בזמן אמת. תכונות נוספות כוללות היסטוריית מהדורות ללא הגבלה השומרת על בטיחות השינויים במקום אחד וגישה לא מקוונת המאפשרת לאנשים לעבוד על המסמכים שלהם ללא חיבור לאינטרנט. ב-25 ביוני 2014, Google הציגה אפשרות עריכה של התבנית המקורית לקובצי Microsoft Office ב-Google Docs, Sheets, ו-Slides. עיתונאי האתר Mashable חזר על הנאמר במאמרים אחרים וכתב: “Google מציבה באופן ברור את היישומים שלה כפתרון משתלם יותר עבור חברות הזקוקות לערוך מדי פעם קובצי Office.” Sites, שהושק ב-28 בפברואר 2008, מאפשר לאנשים ליצור ולערוך דפי אינטרנט גם אם אינם שולטים ב-HTML או בעיצוב אתר אינטרנט. אנשים יכולים לבנות אתרים מההתחלה או עם תבניות, להעלות תוכן כגון תמונות וסרטוני וידאו, ולשלוט בהרשאות גישה על ידי בחירה באנשים שיכולים להציג ולערוך כל דף. Sites הושק כחלק מחבילת Google Apps בתשלום אך הפך במהרה לזמין גם עבור צרכנים. לקוחות עסקיים משתמשים ב-Sites לבניית אתרי פרויקט, אתרי אינטראנט עבור החברה, ואתרי אינטרנט לשימוש ציבורי. שירות היומן המקוון של Google, שתוכנן לשילוב עם Gmail, הושק לקהל הצרכים ב-13 באפריל 2006. השירות משתמש בתקן של לוח שנה (יישום) לעבודה עם יישומי יומן אחרים. היומן המקוון של Google הוא יומן מקוון משולב שניתן לשתף שמיועד עבור צוותים. עסקים יכולים ליצור יומני צוות ספציפיים ולשתף אותם ברחבי החברה. ניתן להקצות יומנים לאדם אחר לצורך ניהול יומן ואירועים ספציפיים. בנוסף, אנשים יכולים להשתמש ביומן Google כדי לראות אם חדרי ישיבות או משאבים משותפים פנויים ולהוסיף אותם לאירועים. התכונות השימושיות של יומן Google כוללות: שיתוף יומנים עם חברי הצוות ועם משתמשים אחרים כדי לבדוק זמינות פריסת היומנים של חברי הצוות בתצוגה אחת כדי למצוא זמן שבו כולם פנויים שימוש ביישום הנייד או סנכרון עם היומן המובנה בהתקנים ניידים פרסום יומנים באינטרנט, ושילובם ב-Sites העברה קלה מ-Exchange, אאוטלוק, או לוח שנה (יישום), או מקובצי .ics ו-.csv הזמנת חדרים ומשאבים משותפים ב-15 במאי 2013, Google הכריזה על כך שכלי חדש לכתיבת הודעות טקסט ולניהול שיחות קוליות ושיחות צ'אט החליף שירותים כגון Google Talk, Google Voice, ו-Google+ Hangouts. הכלי החדש, הידוע בשם Hangouts, מאפשר לעד 10 אנשים המשתמשים בגרסה ללקוחות פרטיים ולעד 15 אנשים המשתמשים בגרסה ללקוחות עסקיים להצטרף לשיחות מהמחשב או מההתקן הנייד שלהם. משתמשים יכולים לשתף את המסכים שלהם, להציג פרויקטים ולעבוד עליהם יחד. השירות Hangouts On Air מאפשר לאנשים להזרים שידורים בזמן אמת ל-Google+, ל-YouTube ולאתר האינטרנט שלהם. הגרסה של Hangouts שהייתה כלולה ב- Google Apps for Work תומכת בעד 15 משתתפים, ומנהלי מערכת יכולים להגביל את Hangouts לשימושם של האנשים הנמצאים באותו הדומיין, והכך להגביל את הגישה של משתתפים חיצוניים. היישום Hangouts שומר את ההודעות המאוחסנות ברשת בענן של Google, ומציע אפשרות להשבית את ההיסטוריה אם אנשים לא רוצים שההודעות שלהם יישארו בהיסטוריה. השילוב של Google+ שומר כל תמונה שאנשים משתפים אחד עם השני באלבום פרטי שניתן לשיתוף ב-Google+. ב-30 ביולי 2014, Google הכריזה על כך שכל הלקוחות של G Suite יקבלו גישה ל-Hangouts, כולל אלו שאין ברשותם פרופיל Google+. בנוסף, Google יצרה שותפות כדי לפעול בשילוב עם ספקים אחרים של שיחות צ'אט בווידאו - כגון Blue Jeans Network ו-Intercall.‏ גוגל הכריזה גם על כך שתנאי השימוש שחלים על מוצרי G Suite אחרים, כגון Gmail ו־Drive, יחולו גם על Hangouts. הלקוחות של G Suite מקבלים גם תמיכה בטלפון 24 שעות, 7 ימים בשבוע לשימוש ב-Hangouts, זמן פעילות מובטח בשיעור של 99.9% והסמכת ISO27001 ו-SOC 2. ב-19 בדצמבר 2014, Google הכריזה בפוסט של Google+ על החזרתה של אחת התכונות המבוקשות ביותר של Hangouts ב-Gmail. כעת, מנהלי המערכת של G Suite יכולים לשלוט בהצגת הודעות הסטטוס באופן פנימי בלבד. שירות הרשת החברתית המקוונת של Google, Google+, שהושק ב-28 ביוני 2011, כגרסת ניסיון הניתנת לאחר הזמנה בלבד. המתעניינים בתחום הצהירו על שירות זה כעל הניסיון האחרון של Google להציג אתגר לענק הרשתות החברתיות Facebook. בעוד ש-Google+ עקפה מאז את טוויטר והפכה לרשת החברתית השנייה בגודלה בעולם לאחר Facebook, היא גרפה ביקורות על כך שהיא אכזבה את משתמשיה ולא הצליחה ליצור תנועת הפניות. ב-27 באוקטובר 2011, Google הודיעה על כך ש-Google+ זמינה כעת לאנשים המעוניינים להשתמש ב-Google Apps בלימודים, בעבודה ובבית. ב-29 באוגוסט 2012, Google הודיעה על כך שלאחר קבלת משוב מלקוחות עסקיים שהשתתפו בתוכנית ניסיון, הם התאימו את התכונות של Google+ לשימוש בארגונים. תכונות אלה כוללות שיתוף פרטי בתוך ארגונים ופקדי ניהול המגבילים את היכולת להציג פרופילים ופוסטים. ב-5 בנובמבר 2013, Google הוסיפה שכבת אבטחה נוספת עבור קהילות מוגבלות, כך שרק אנשים העובדים בארגון יכלו להצטרף. כעת, מנהלי המערכת יכולים להגדיר ברירת מחדל עבור קהילות מוגבלות ולבחור מתי אנשים מחוץ לארגון יכולים להצטרף. Google+, בהיותה רשת עסקית, קיבלה ביקורות מעורבות החל מהתייחסות לתכונותיה, המסייעות לעסקים קטנים להתבלט ברשת וכלה בהתייחסות לכך שהיא הטעתה אנשים כתוצאה מהמיתוג שלה ולתפקידה החשוב באסטרטגיית שיווק ברשתות חברתיות עבור עסקים. מאמרים רבים ברשת מדגישים ש-Google+ מסייעת לעסקים בכל הנוגע לדירוג תוצאות החיפוש שלהם ב-Google משום שהפוסטים והשיתופים של Google+ נרשמים באופן מידי באינדקס על ידי Google. כספת, שירות של העברה לארכיון ו-eDiscovery שזמין באופן בלעדי ללקוחות של G Suite, הוצגה ב-במרץ 28, 2012. הכספת מאפשרת ללקוחות למצוא ולשמור הודעות דואר אלקטרוני שיכולות להיות רלוונטיות לתביעה משפטית. נוסף על כך, שירות זה מסייע להם לנהל נתונים עסקיים למטרות המשכיות, תאימות וציות לתקנות. נכון ל-25 ביוני 2014, הלקוחות של כספת יכולים גם לחפש, להציג בתצוגה מקדימה ולייצא את הקבצים של. הכספת כלולה ב-G Suite Business עם נפח אחסון בלתי מוגבל, והיא זמינה בעלות של $10 למשתמש לחודש. כאשר לקוחות פוטנציאליים נרשמים ל-G Suite, הם מקבלים גרסת ניסיון למשך 30 יום המיועדת לעד 10 משתמשים. לאחר שתוקפה של גרסת הניסיון יפוג, הם יוכלו לבחור בין תוכנית שנתית במחיר של $50 למשתמש לשנה או בתוכנית גמישה בעלות של $5 למשתמש לחודש או $60/לשנה. שתי התוכניות מציעות תוכנית חיוב על בסיס חודשי. במסגרת התוכנית הגמישה, ללקוחות יש אפשרות להוסיף אחסון ללא הגבלה וכספת בעלות חודשית כוללת של $12 למשתמש. באשר לארגונים המונים פחות מחמישה משתמשים, נפח האחסון מוגבל ל-1TB למשתמש במסגרת אפשרות זו. Google הצהירה על כך שנתוני הלקוחות אינם נמצאים בבעלותה. הנתונים נשמרים במרכזי הנתונים של Google, והגישה אליהם מוגבלת לצוות עובדים מצומצם. הם אינם משתפים את הנתונים עם אחרים, והנתונים יישמרו כל עוד הדבר נדרש על ידי הלקוח, והלקוחות יכולים להוציא את הנתונים שלהם גם אם הם עוברים מ-G Suite לשירות אחר. G Suite מציעה אבטחה ותאימות ברמת ארגון, לרבות תאימות לתקנים SSAE 16 / ISAE 3402 Type II, SOC 2-audit, הסמכת ISO 27001 והוא פועל בהתאם ל- Safe Harbor Privacy Principles (עקרונות הפרטיות של חוף מבטחים), ויכול לתמוך בדרישות ספציפיות לתעשייה כגון חוק ביטוח הבריאות – ניידות ואחריות (HIPAA). לטענת Google, חוסמי ספאם משולבים ב-G Suite באמצעות בדיקת נגיפים מובנית ובדיקת מסמכים לפני שהמשתמשים יכולים להוריד הודעה. Google מבטיחה שכל הקבצים שהועלו ל-Drive מוצפנים, ושכל הודעת דואר אלקטרוני שנשלחת או מתקבלת מוצפנת בעת העברה פנימית בין מרכזי נתונים. בפוסט שפורסם בבלוג, Google ציינה ש-G Suite מציעה התחייבויות חוזיות חזקות להגנה על פרטי הלקוח ושהיא אינה מציגה פרסומות או סורקת את פרטי הלקוח למטרות פרסום. Google טוענת שלמעלה מ-5 מיליון משתמשים בכלים של G Suite, בגרסאות החינמיות או בכאלה שזמינות בתשלום. לדברי אמיט סינג, נשיא Google for Work, 60% מהחברות המופיעות בדירוג החברות של כתב העת Fortune משתמשות בשירותי G Suite. קהל הלקוחות מתפרס על פני מגוון רחב של תחומים ברחבי העולם והוא כולל את Uber, AllSaints, BuzzFeed, Design Within Reach, Virgin, PwC ועוד. רבים מהלקוחות המשתמשים ב-Apps מופיעים בדף הלקוחות של Apps. Google כוללת מערכת משווקים שמסייעים ללקוחות פוטנציאליים להתחיל בעבודה באמצעות G Suite. ספריית 'שותפים' מסייעת לאנשים למצוא שותפים. ב-10 במרץ 2014, Google השיקה תוכנית, המעניקה למפנה $15 על כל אדם שנרשם לתוכנית. בתחילה, תוכנית זו הוצגה למשתמשים בארצות הברית ובקנדה. על-פי הכתוב באותיות הקטנות של התוכנית ההפניה, אנשים יכולים להפנות מספר בלתי מוגבל של לקוחות, אך הם יזכו לתגמול על כל 100 המשתמשים הראשונים של הלקוח המשתתף בתוכנית ההפניה. ב-4 בדצמבר 2014, Google הציגה את תוכנית השותפים של Google for Work and Education המסייעת לשותפים למכור, להעניק שירות ולהציע חידושים באמצעות חבילת המוצרים והפלטפורמות של Google for Work and Education. G Suite Marketplace, שהושקה ב-2010 בשם Google Apps Marketplace, היא חנות מקוונת הכוללת יישומי ענן ממוקדי-עסק המשדרגים את הפונקציונליות של G Suite. חנות ה-Marketplace מאפשרת למנהלי מערכת לחפש, לרכוש ולפרוס יישומי ענן משולבים וממוקדי-עסק. חנות ה-Marketplace מאפשרת למפתחים לפתח יישומים, וכן למכור יישומים ושירותים באמצעותה. ב-6 במרץ 2014, Google הודיעה שהלקוחות של Google Apps הוסיפו למעלה מ-200 מיליון התקנות מחנות ה-Marketplace מאז השקתה ב-2010. ב-17 בספטמבר 2014, Google פרסמה פוסט בבלוג על כך שהעובדים יכולים להתקין יישומי צד שלישי מה-Marketplace ללא התערבות מנהלי מערכת. G Suite קיבלה ביקורות חיוביות רבות ברשת עם דירוג ממוצע של 4–5 כוכבים בסולם של 5 כוכבים. הביקורות משבחות את G Suite בשל העלות האטרקטיבית, החבילה הכוללת את כל התכונות, ההתקנה הקלה והפעולה החלקה בכל ההתקנים המאפיינות אותו. על-פי כמה ביקורות שליליות, התכונות של Google Apps, Google Presentations ו-Google Documents אינן מאפשרות יצירת מסמכים בעלי מראה מקצועי לעומת התכונות של Powerpoint ו-Microsoft Word. המתחרה המרכזית של חבילת G Suite היא Microsoft Office 365—ההצעה מבוססת הענן של Microsoft עבור עסקים הכוללים מוצרים דומים. כותבי ביקורות מקוונות חלוקים בנוגע לשאלה איזו חבילה כוללת הצעה טובה יותר. על-פי הביקורות, ל-G Suite ול-Microsoft 365 יש דירוגים דומים אך תכונות שונות בעליל. ההבדלים המרכזיים הם תוכנית התמחור, שטח האחסון ומספר התכונות. Microsoft 365 מציעה מספר רב יותר של תכונות לעומת G Suite, אך לעיתים קרובות לא נעשה שימוש ברבות מהן. Google אינה מפרסמת מספרים המעידים על הרווחים או המשתמשים שלה, ובכך מקשה על המבקרים להשוות בין מידת הצלחתה של G Suite וזו של Microsoft Office. נכון לאוקטובר 2014, Microsoft מונה 7 מיליון משתמשים במוצר Office 365 והמספר גדל ב-25% ברבעון האחרון. נוסף כל כך, Microsoft הכריזה על הענקת שטח אחסון ללא הגבלה ללקוחות שרוכשים את גרסת הענן של Microsoft Office 365. נכון לעכשיו, אין מוצרי סטארט אפ שמתחרים בחבילת G Suite משום שעלות התחרות במוצר אחד, כגון דואר אלקטרוני, גבוהה מדי וההזדמנות להכנסות קשה להשגה. הודות לתכונות החדשות כגון יחידות SKU, יישומים עם אחסון ללא הגבלה וכספת, G Suite משכה מתחרים חדשים - Box, Dropbox ו-OneDrive. G Suite היא חלק ממוצרים רבים אחרים הכלולים במוצרי Google המיועדים לעבודה. מוצרים אלה כוללים את Google Cloud Platform, את מנוע החיפוש גוגל לעבודה, את גוגל מפות לעבודה ואת Google Chrome לעבודה. אתר האינטרנט הרשמי של Google Workspace (בשפות מרובות) Google Workspace, ברשת החברתית פייסבוק Google Workspace, ברשת החברתית אקס (טוויטר) Google Workspace, ברשת החברתית אינסטגרם Google Workspace, ברשת החברתית LinkedIn Google Workspace, סרטונים בערוץ היוטיוב Google Workspace, הבלוג הרשמי Google Workspace, באתר אנציקלופדיה בריטניקה (באנגלית) האתר הרשמי של מציאת שותף של G Suite האתר הרשמי של Google Maps for Work האתר הרשמי של Google Drive for Work האתר הרשמי של G Suite Marketplace Beswick, James (2009). Getting Productive With Google Apps. San Francisco, CA: 415 Systems. ISBN 978-1-4404-8676-0. Conner, Nancy (2008). Google Apps: The Missing Manual. Sebastopol: Pogue Press. ISBN 978-0-596-51579-9. Granneman, Scott (2008). Google Apps Deciphered: Compute in the Cloud to Streamline Your Desktop. USA: Prentice Hall. ISBN 978-0-13-700470-6. Meet the father of Google Apps (who used to work at Microsoft) "What's included in Google Apps for Work?". גוגל. 2014-12-02. נבדק ב-2014-12-02. "Article in Wired". Wired. 2011-10-07. נבדק ב-2011-10-07. Metz, Cade (2010-03-03). "Article in Mashable". Mashable. נבדק ב-2010-03-03. Metz, Cade (2014-02-21). "Article in Business Bee". Business Bee. נבדק ב-2014-02-21. "Article in CNet". Cnet. 2014-09-02. נבדק ב-2014-09-02. Frederic Lardinois, Google says its G Suite for Education now has 70M users | TechCrunch (באנגלית) Frederic Lardinois, More than 3M businesses now pay for Google’s G Suite (באנגלית) "Big mail on campus". Google. "Google Launches Hosted Communications Services". Google. "Google Announces Education News at Educause". Google. "Google Introduces New Business Version of Popular Hosted Applications". Google. "Update on Google Wave". The Google Wave Blog. Google. 2010-08-04. "Google improves Apps, offers organization clear path off Echange, Notes, etc. to Gmail". ZDNet. נבדק ב-2007-06-25. "Google Adds Postini's Security and Compliance Capabilities to Google Apps". Google. "Google Sets Its Sites on Google Apps". Google. "Use Microsoft Outlook with Google Apps for email, contacts, and calendar". Google. "Google Apps is out of beta (yes, really)". Google. "Open for business: the Google Apps Marketplace". Google. "Introducing Google Apps for Government". Google. "Helping small businesses start and manage Google Apps for Business". Google. "Google Apps Vault Brings Information Governance to Google Apps". Google. "Introducing Google Drive, the newest member of Google Apps". Google. "Google Drive joins the battle of the cloud". USA Today. "Changes to Google Apps for business". Google. 2012-12-06. נבדק ב-2015-02-23. "Bringing it all together for Google Apps customers: 30GB shared between Drive and Gmail". Google. "Introducing the Google Apps Referral Program: Share a better way of working with customers, friends and networks". Google. "Google Drive for Work". Google. "Introducing Google for Work (the artist formerly known as Enterprise)". Google. "Google Product Forums". Google. "Google Cloud Official Blog". Google. "Google Apps for Work Products". Google. "Google Apps for Work Pricing". Google. Metz, Cade (2014-04-01). "Article in BGR". Wired. אורכב מ-המקור ב-2019-04-16. נבדק ב-2014-04-01. Daniel Ruby, 58 Gmail Statistics For 2023 (Worldwide Demographics), DemandSage, ‏2023-08-24 (באנגלית אמריקאית) Metz, Cade (2014-04-01). "How Gmail Happened: The Inside Story of Its Launch 10 Years Ago". Time. נבדק ב-2014-04-01. Metz, Cade (2014-04-01). "Gmail turns 10: Six reasons why it is the world's most popular webmail service". BGR. אורכב מ-המקור ב-2019-04-16. נבדק ב-2014-04-01. "Gmail for Work". Google. "Official Google for Work Blog". Google. "Introducing Google Drive... yes, really". Google. Metz, Cade (6 במרץ 2006). "Google Drive: What we know so far". Tech Crunch. נבדק ב-6 במרץ 2006. {{cite news}}: (עזרה) Metz, Cade (2014-12-11). "OneDrive, Dropbox, Google Drive, and Box: Which cloud storage service is right for you?". CNet. נבדק ב-2014-12-11. "Google Drive for Work". Google. "Google for Work products". Google. "Google Announces Google Docs & Spreadsheets". Google. "Official Google Apps for Work products". Google. "Work with any file, on any device, any time with new Docs, Sheets, and Slides". Google. Metz, Cade (2014-08-25). "Google Brings Native MS Office Editing Features To Its iOS Productivity Apps, Launches Slides For iOS". Tech Crunch. נבדק ב-2014-08-25. "Google Sets Its Sites on Google Apps". Google. "Google Sites now open to everyone". Google. "Learn Google Apps for Work". Google. "It's about time". Google. "Google Calendar for Work". Google. "Google Calendar for Work". Google. "Google Calendar vs. Google Calendar for Business". Chron. "Google launches Hangouts, a new unified, cross-platform messaging service for iOS, Android and Chrome". Chron. "Google Hangouts". Google. "Google+ Hangouts get bigger video player, screen sharing available to all". Chron. "Google Hangouts for Work". Google. "Making it easier to bring Hangouts to work". Google. "Google Plus". Google. "Exclusive: Inside Hangouts, Google's big fix for its messaging mess". The Verge. "Google Sends Hangouts to Work, Enhances Chromebox for Meetings". Re/code. "Hangouts Now Works Without Google+ Account, Becomes Part Of Google Apps For Business And Gets SLA". Tech Crunch. "Even more reasons to meet face-to-face". Google. "Custom status messages for Google Hangouts". Google. "Introducing the Google+ project: Real-life sharing, rethought for the web". Google. "Facebook's Newest Challenger: Google Plus". NPR. "Here Is The Little-Known Way Google Juices User Traffic On Google+". Business Insider. "Google Plus: three years old and still failing as a social network". ZDNet. "Google+ is now available with Google Apps". Google. "Private conversations with restricted Google+ communities". Google. "Seven Ways to Use Google+ at Work". PC World. "Seven Ways to Use Google+ at Work". PC World. "Google+ Is Now An Enterprise Social Network? Who Knew?". Forbes. "5 Reasons Why Your Business Still Needs Google+". Business 2 Community. "3 Ways Google+ Helps Your Business". Business 2 Community. "Google Apps Vault Brings Information Governance to Google Apps". Google. "Google Apps Vault gets targeted legal holds to let organizations keep specific information in emails". The Next Web. "Official Google for Work Blog". Google. "Google Apps for Work Pricing". "Evaluate Google Apps for Work". Google. "Google Apps for Work Security". Google. "Security and privacy from Google Apps for Work". Google. "Google Launches Drive For Work With Unlimited Storage For $10/Month". Tech Crunch. "Data security in 2014: Make it more difficult for others to attack and easier for you to protect". Google. "When Google Apps Fails at being a User Directory". Jump Cloud. "Google Reboots Its Business Software Operation as 'Google for Work'". Wired. "Working on the go gets easier with Google and Uber". Google. "Official Google for Work Blog". Google. "Google Apps and Drive feed the buzz at BuzzFeed". Google. "Google Apps is the Perfect Fit for Design Within Reach". Google. "PwC and Google: bringing transformation to work". Google. "Google Apps for Work Customers". Google. "Google Apps for Work Partner Referral". Google. "Google launches referral program for Google Apps, offers $15 for each new user you convince to sign up". The Next Web. "Introducing the Google for Work & Education Partner Program". Google. "Google Apps Marketplace overview". Google. "Google Apps Marketplace: to administrators and beyond". Google. "Spiceworks Google Apps". Spiceworks. "Can Google's online offering deliver the tools you need to get things done?". Tech Radar. "10 comparisons between Google Apps and Office 365". Tech Republic. "Google to offer schools, students unlimited storage for free". CNet. "Microsoft Just Made Its Google Apps Killer Much More Attractive". Business Insider. "OneDrive, Dropbox, Google Drive, and Box: Which cloud storage service is right for you?". CNet. "Google for Work solutions". Google.